cyanic-selkie/wikianc huggingface dataset:
Փերթի համաձայնագիր
Լարգսը հաճախ համարվում է շոտլանդական մեծ հաղթանակ, բայց թագավոր Հաակոն IV-ի կողմից գլխավորված նորվեգական ուժերն ամբողջությամբ չէին ներգրավվել ճակատամարտում ու արդյունքն անհամոզիչ էր։ Հաակոնը նախատեսել էր հաջորդ ամռանը վերսկսել ռազմական գործողությունները, բայց ձմռան ընթացքում վախճանվել է Օրքնեյում։ Նրա հաջորդը՝ թագավոր Մագնուս VI-ը, խաղաղության կողմնակից էր ու կնքել է Փերթի համաձայնագիրը։
Համաձայնագրում Նորվեգիան ճանաչում է Շոտլանդիայի գերիշխանությունը վիճելի տարածքների նկատմամբ միանվագ վճարվող 4,000 և տարեկան անուիտետով վճարվող  100 մարկ գումարի դիմաց։ Տարեկան անուիտետը վճարվել է հաջորդ տասնամյակների ընթացում։ Շոտլանդիան էլ ճանաչել է նորվեգական գերիշխանությունը Շետլանդյան կղզիների ու  Օրկնեյան կղզիների նկատմամբ ։
Ալեքսանդրու Շահիկյան
Ալեքսանդրու Մելքոնի Շահիկյան, հայազգի ռումինական գրող, հրապարակագիր։ Ռումինիայի կոմկուսի անդամ 1943 թվականից։
Յոն Շահիկյանի եղբայրը։
Կենսագրություն
Ուսանել է Բուխարեստի գեղարվեստի ակադեմիայում։ 1924 թվականից աշխատակցել է առաջադիմական մամուլին, պայքարել ֆաշիզմի դեմ, հետապնդվել իշխանությունների կողմից։ 1936 թվականին հրատարակել է «Ատլաս» շաբաթաթերթը, որտեղ հոդվածներ է տպագրել նաև Խորհրդային Հայաստանի հաջողությունների մասին։ Ռումինիայի ազատագրումից (1944 թ.) հետո վարել է պատասխանատու պաշտոններ, 12 տարի գլխավորել է «Ռևյու Ռումեն» («Revue Roumaine») ֆրանսիական հանդեսը։ Ռումինական գրականության լավագույն նմուշներից կազմել և աշխատասիրությամբ լույս է ընծայել «Աշխատանքի ն ազատության պոեզիա» գիրքը։ Հրատարակվել են նրա «Հանքագործների գործադուլը» (1929 թ.), «Գրիվիցա» (1933 թ.) և այլ պոեմներ, «Դանուբյան պատմվածքներ» (1959 թ.) գիրքը, «Կապույտ թռչուն» (1961 թ.) բանաստեղծությունների ժողովածուն։ Քիչ չեն մանուկների ու պատանիների համար Շահիկյանի գրած գրքերը («Ռիչ Ռիչ» (1948 թ.), «Մինչև տասը եկ հաշվենք» (1953 թ., հայկական հրատարակչություն 1959 թ.), «Ոսկյա սաղավարտը» (1962 թ.), «Խտացած չարությունը» (1965 թ.) և այլն։ Տպագրվել են նաև «Գեորգե», «Ջուրջույի եղբորորդին», «Ջայլամի փետուրներով գլխարկը», «Խորտակում» և այլ պիեսներ (բեմադրվել են Բուխարեստի թատրոններում), «Տյանշանից մինչև Ժասպի լեռները» ճանապարհորդական նոթերի ժողովածուն։ Շահիկյանի շատ գործեր թարգմանվել են հայերեն, ռուսերեն, ուկրաիներեն, հունգարերեն, գերմաներեն և այլ լեզուներով։ Պարգևատրվել է ՌԽՀ-ի շքանշաններով։
Վիկտոր Ավդեև
Վիկտոր Ավդեև, (Виктор Фёдорович Авде́ев, ), խորհրդային և ռուս գրող։ Ստալինյան մրցանակի երրորդ աստիճանի դափնեկիր։
Կենսագրություն
Վ. Ավդեևը ծնվել է 1909 թվականի նոյեմբերի 11-ին (24) Ուրյուպինսկ ավանում (այժմ` Վոլգոգրադի մարզի Ուրյուպինսկ քաղաք), կազակի ընտանիքում։ Որբանալուց հետո տղային իր ավագ եղբոր հետ ուղարկել են Նովոչերկասկի Պ. Ալեքսեևի անվան ինտերնատ։ Ապագա գրողը երկար ժամանակ անօթևան էր և թափառում էր ամբողջ երկրով մեկ։ 1925 թվականին նրան մանկատնից վերցրել է Ուկրաինայի Կարմիր խաչի և Երեխաների ընկերների կազմակերպությունն ու ուղարկում յոթնամյա կրթության։ Տարվելով գրական ստեղծագործությամբ` Վ. Ավդեևը մեկնել է Մոսկվա, իր վաղ ստեղծագործությունները հրատարակել է Մաքսիմ Գորկու նախաձեռնությամբ ստեղծված «Երեկ և այսօր» ալմանախում։ Նրա կողմից գրողը հանձնարարական նամակ է ստացել աշխատավորական ֆակուլտետի համար։ 1938 թվականին ավարտել է Մաքսիմ Գորկու անվան գրականության ինստիտուտը։ Եղել է ԽՍՀՄ գրողների մության անդամ։
Իր պատմվածքներում և վիպակներում հեղինակը պատմում է անօթևանների, Քաղաքացիական պատերազմի իրադարձությունների, ժամանակակից գյուղի կյանքի մասին, բարձրացնում է սոցիալիստական հասարակարգում մարդու անձնային կայացման թեման։
Պատմվածքներ
«Երեկ և այսօր» (Մոսկվա, «Երիտասարդ գվարդիա», 1970, Մոսկվա, «Խորհրդային Ռուսաստան», 1976) ժողովածուի կազմողղներից ու նախաբանի հեղինակներից մեկն է։ Այս հավաքածուն կոչված էր դառնալու Մաքսիմ Գորկու նախաձեռնությամբ ստեղծված «Երեկ և այսօր» ալմանախի շարունակությունը ։
Գրականություն
Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:Խորհրդային գրողներ Կատեգորիա:ԽՍՀՄ գրողների միության անդամներ
Լուգանո (լիճ)
Լուգանո լիճ (Lago di Lugano or Ceresio), սառցադաշտային լիճ, որը գտնվում է Շվեյցարիայի և Իտալիայի սահմանին։ Լիճն անվանվել է Լուգանո քաղաքի պատվին, գտնվում է Կոմո և Մաջորե լճերի միջև։ 590 թվականին Գրիգոր Տուրցին լիճը հիշատակել է Ceresio անունով ։ Ceresio բառը ծագել է լատիներեն cerasus բառից և նշանակում է «բալ», քանի որ տարածքը լի է եղել բալենիներով, որոնք զարդարել են լճի ափերը ։ 804 թվականի փաստաթղթերում լիճը ի հայտ է գալիս Laco Luanasco անունով ։
Լճափի հայտնի լեռներն ու զբոսաշրջային ուղղություններն են՝ լճի արևելքում՝ Մոնտե Բրե (925 մ), արևմուտքում՝ Մոնտե Սան Սալվատորե (912մ) և հարավարևելյան ափին՝ Մոնտե Ջենեռոսո (1,701 մ)։ Համաշխարհային ժառանգության արժեք հանդիսացող Մոնտե Սան Ջորջոն (1,097 մ) գտնվում է լճի հարավում։
Լուգանո լճի ջրերը ներառված չեն ԵՄ ԱԱՀ տարածքում։
Պատմություն
Լճի ափերի քաղաքական մարմնի կառավարման մասին առաջին վկայությունը ստացվել է 818 թվականին։ Ռազմավարական նշանակության տարածք զբաղեցնելով՝ լիճը եղել է Սպերիո կոմսության ֆեոդալական տիրապետության մաս։ Մոտ 1000 թվականին անցել է Կոմոյի հռոմի կաթոլիկ թեմի ենթակայության տակ։ 1218-1227 թվականների այն եղել է Կոմոյի և Միլանի միջև պատերազմի վայրը։ Քանի որ լիճը և դրա ափամերձ տարածքներն աստիճանաբար ներառվեցին Միլանի դքսության կազմում, 15-րդ դարում դարձան քաղաքական և տարածքային մրցակցության առարկա։ Լուգանո քաղաքը դարձավ տարածքի գլխավոր քաղաք ։
16-րդ դարի սկզբում շվեյցարական կանտոնների տրանսալպյան բեյլիվիկների ստեղծմամբ լիճը դադարել է պատկանել մեկ ինքնիշխան քաղաքական սուբյեկտի։ Իտալա-շվեյցարական սահմանը հստակեցվել է 1752 թվականին Վարեզեի պայմանագրով և այդ ժամանակից ի վեր մնացել է անփոփոխ ։
1848 թվականին Մելիդեի և Բիսոնեի միջև՝ մորենի վրա, կառուցվել է Մելիդե ամբարտակը, որպեսզի հնարավոր լինի լճի վրա կառուցել ճանապարհ և ապահովել ուղղակի կապ Լուգանոյի և Կյասոյի միջև։ Այժմ այստեղից է անցնում Սեն Գոտհարդ երկաթգիծը և Ա2 ավտոմայրուղին։
Նավագնացություն
Լիճը նավարկելի է։ Լճի վրա ծառայություններ են մատուցում Società Navigazione del Lago di Lugano-ի ուղևորատար նավակները, հիմնականում տուրիստական նպատակներով, միաժամանակ կապելով Լուգանո քաղաքը լճափնյա այլ համայնքների հետ, որոնցից մի քանիսը ճանապարհային հասանելիություն չունեն։
Կենդանական աշխարհ
Լիճը լի է ձկներով։ Բացի մի քանի պահպանվող տարածքներից, ինչպիսին է Պորլեցա կոմունայի Կուչո գետի բերանը, ձկնորսությունը թույլատրվում է ամենուր՝ ըստ տարբեր կանոնակարգերի։ Պաշտպանված տեսակներ են իտալական անգույն ու սպիտակ ճիրաններով խեցգետինները (Austropotamobius pallipes)։ Ի տարբերություն Լագո Մաջորեի՝ իտալական ճերմակը (Alburnus albidus) գրեթե հազվադեպ է հանդիպում այստեղ։
Աղտոտում
Ըստ Legambiente-ի՝ միակ պատճառը, որ իտալական լճերում լողալն արգելված չէ այն է, որ Լոմբարդիայի շրջանը փոխել է օրենքը։ Նրանք հայտարարել են, որ լճերում աղտոտվածության մակարդակները չեն համապատասխանում եվրոպական վճիռներին։
Աշխարհագրություն
Լճի ընդհանուր մակերեսը 48.7 կմ2 է, որից 63%-ը բաժին է ընկնում Շվեյցարիային, 37%-ը՝ Իտալիային։ Առավելագույն խորությունը 288 մետր է։ Լճի ջրահավաք ավազանի գագաթնակետը Պիցո դի Ջինո գագաթն է ։
Լճի իտալական կողմի ջրերը և Կամպիոնե դ’Իտալիայի էքսկլավը ըստ իտալական օրենքի ֆիսկալ նպատակների համար համարվում են ոչ-տարածքային և կիրառվում է հատուկ հարկային կարգավիճակ՝ որպես անմաքս տարածքի, ազատվելով ԵՄ ԱԱՀ-ից ՝ բնակիչներին առաջարկելով շահավետ հարկային արտոնություններ։
Շվեյցարական բնակավայրերը նշված են (Շ), իտալականը՝ (Ի) (Լուգանոյից ժամացույցի սլաքի ուղղությամբ)՝
• 2
Ծանոթագրություններ
Կատեգորիա:Իտալիայի լճեր Կատեգորիա:Եվրոպայի միջազգային լճեր Կատեգորիա:Եվրոպայի լճեր
Բոլշիե Լոպատկի
Բոլշիե Լոպատկի (Большие Лопатки), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Կասպարս Բերզինշ
Կասպարս Բերզինշ (Kaspars Bērziņš, ), լատվիացի պրոֆեսիոնալ բասկետբոլիստ։ Ներկա պահին հանդես է գալիս ռուսական «Նիժնիյ Նովգորոդ ԲԱ» ակումբում։
Արտաքին հղումներ
Կատեգորիա:Լատիշ բասկետբոլիստներ
Դվուրեչնայա
2001 թվականի տվյալներով Դվուրեչնայա քաղաքատիպ ավանում բնակվում էր 4 410 մարդ։ Բնակավայրը զբաղեցնում է 4,04 կմ² տարածք։ Բնակչության խտությունը կազմում էր 1090,5 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դվուրեչենսկի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1660 թվականին հիմնադրված բնակավայրեր
(2989) Իմագո
(2989) Իմագո (Imago), աստերոիդ աստերոիդների հիմնական գոտում։ Հայտնաբերվել է 1976 թվականի հոկտեմբերի 22-ին Պաուլ Վիլդի կողմից Ցիմերվալդում ։
Միջին հեռավորությունը Արեգակից կազմում է 2,238518 ա. մ., առավելագույնը մոտենում է 1,8503 ա. մ. հեռավորության վրա և հեռանում 2,6267 ա. մ. ։ Արեգակի շուրջ մեկ ամբողջական պտույտ է կատարում 1223,32 երկրային օրվա ընթացքում, իր ուղեծրով շարժվելով միջինում 0,294282 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,63° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հռիփսիմե Պողոսյան
Հռիփսիմե Պողոսյան (Հռիփսիմե Միսակի Ասիլյան, ), հայ բանաստեղծուհի, թարգմանչուհի, ՀԽՍՀ մշակույթի վաստակավոր գործիչ (1967), ԽՍՀՄ գրողների միության անդամ 1934 թվականից ։ Աղջկական ազգանունը Ասլիյան է, Պողոսյանը ամուսնու ազգանունն է։
Կենսագրություն
Ծնվել է Թիֆլիսում։ Ոսկե մեդալով ավարտել է Թիֆլիսի երրորդ գիմնազիան, ապա սովորել Անդրկովկասի համալսարանի պատմալեզվագրական ֆակուլտետում։ 1918 թվականին մասնակցել է «Ցեխ պոետով» գրական կազմակերպության աշխատանքներին, որի ղեկավարն էր Սերգեյ Գորոդեցկին։ Նրա առաջին բանաստեղծությունը ռուսերեն տպագրվել է այդ կազմակերպության «Ակմե» ժողովածուում, 1919 թվականին։ Մասնակցել է Հայարտան (հայ արվեստի տուն) աշխատանքներին, որի ղեկավարն էր Հովհաննես Թումանյանը։ 1930-1931 թվականներին եղել է Թիֆլիսում լույս տեսնող «Մանկական ծիլեր» ամսագրի գրական խմբագիրը։ 1934 թվականին փոխադրվել է Երևան։ 1937-1938 թվականներին եղել է Հայաստանի գրողների միության մանկական բաժանմունքի նախագահը։ Ռուսերեն լույս են տեսել նրա «Հանուն խաղաղության» (Երևան, 1952), «Մեր փողոցը» (Երևան, 1952), «Հավատարմություն» (Երևան, 1956), «Հարազատ մարդիկ» (Մոսկվա, 1960) գրքերը։
Մահացել է Երևանում ։
Ծանոթագրություններ
Կատեգորիա:20-րդ դարի արևելահայ բանաստեղծներ Կատեգորիա:Հայ թարգմանիչներ Կատեգորիա:ՀԽՍՀ մշակույթի վաստակավոր գործիչներ Կատեգորիա:Թբիլիսի քաղաքում ծնվածներ Կատեգորիա:Երևան քաղաքում մահացածներ Կատեգորիա:Հայ խմբագիրներ Կատեգորիա:ԽՍՀՄ գրողների միության անդամներ Կատեգորիա:Ռուսերենից հայերեն թարգմանիչներ
Գեղարվեստական գրականություն
Գեղարվեստական գրականություն, արվեստի տեսակ, որն իբրև միակ նյութ օգտագործում է բնական լեզվի բառերն ու կառուցվածքները։ Գեղարվեստական գրականության առանձնահատկությունն ի հայտ է գալիս, երբ համադրվում է արվեստի այլ տեսակների (օրինակ՝ երաժշտության կամ կերպարվեստի) հետ, որոնք բառա-լեզվականի փոխարեն կիրառում են այլ նյութ։ Գեղարվեստական գրականությունը կարող է հանդես գալ նաև համատեղվելով արվեստի այլ տեսակների (թատրոն, կինո, երգ, տեսողական պոեզիա), ինչպես նաև՝ բանավոր տեքստի այլ տեսակների հետ՝ փիլիսոփայական, հրապարակախոսական, գիտական և այլն։ Գեղարվեստական գրականության, ինչպես և՝ արվեստի մյուս ճյուղերի, բնորոշ գծերից մեկն էլ այն է, որ ընդգրկում է հեղինակային (ներառյալ՝ նաև անանուն) ստեղծագործությունները՝ ի տարբերություն հեղինակ չունեցող բանահյուսական ստեղծագործությունների։
Էպիկական սեռ
Էպոս (ἔπος — «բառ», «պատում») — պատում՝ անցյալում ենթադրաբար կամ իրոք տեղի ունեցած և պատմողի կողմից հիշվող դեպքերի, իրադարձությունների մասին։
Էպիկական (պատմողական) ստեղծագործությունները նկարագրում են արտաքին, օբյեկտիվ իրականությունը։ Կերպարների նկարագրությունը կենտրոնացված է լինում նրանց վարքի ու արարքների և ոչ թե ներաշխարհի վրա, ինչպես քնարերգության մեջ է։ Էպիկական ստեղծագործությունների տիպական նմուշներ են վեպ-կենսապատումները, որոնք մեծ ժողովրդականություն էին վայելում 19-րդ դարում։ Այս առումով իբրև բնորոշ օրինակ կարող են ծառայել Լև Տոլստոյի «Պատերազմ և խաղաղություն»-ը, Ստենդալի «Կարմիրը և սևը», Ջոն Գոլսուորսիի «Ֆորսայթների պատմությունը» և բազմաթիվ այլ գործեր։
Գրական այս սեռն իր անվանումն ստացել է ժողովրդի կողմից հին ժամանակներում հորինված էպոսներից։
Էպիկական (պատմողական) սեռի մեջ մտնում են հետևյալ ժանրերը. առակ, ասք, դյուցազներգություն, բալլադ, առասպել, պոեմ, նովել (նորավեպ), վիպակ, պատմվածք, վեպ, հեքիաթ, գեղարվեստական ակնարկ։
Քնարական սեռ
Հիմնական հոդված՝Քնարերգություն
Գեղարվեստական գրականության քնարական սեռի մեջ մտնում են այնպիսի ստեղծագործություններ, որոնցում անդրադարձ է կատարված մարդու ներաշխարհին՝ հույզերին, հոգեվիճակին. տպավորություններին, ապրումներին ։ Այդպիսի ստեղծագործություններում եթե նույնիսկ առկա են պատմողական տարրեր, բոլոր դեպքերում գրական երկը իր էությամբ մնում է սուբյեկտիվ՝ կենտրոնացած լինելով քնարական հերոսի ներաշխարհի վրա։ Քնարական սեռի ստեղծագործությունների բնորոշ գծերն են՝ սեղմությունը, մենախոսային բնույթը, քնարական սյուժեի (դիպաշարի) միասնականությունը, ակնթարթայնությունը, արդիականությունը ։ Քնարական սեռի ստեղծագործությունների մեծ մասը պոեզիայի մաս են կազմում։
Քնարական ժանրերն են՝ ներբողը, էպիստոլյար (նամակագրական) գրականությունը, եղերերգը, էպիգրամը, մադրիգալը, էկլոգը, էպիտաֆիան, ստանսները։
Դրամատիկական սեռ
Հիմնական հոդված՝ Դրամատիկական սեռ
Դրամատիկական սեռի ստեղծագործություններին առաջին հերթին բնորոշ է այն, որ դրանք արտացոլում են հեղինակի ոչ թե ներաշխարհը, այլ դրանից դուրս գտնվողը։ Այս առումով դրանք նման են էպիկական երկերին, սակայն տարբերվում են նրանով, որ վերջիններս իրենց ձևով պատումային-պատմողական են, իսկ դրամատիկական ստեղծագործությունները՝ երկխոսական(դիալոգային) ։ Դրամատիկական ստեղծագործություններում հեղինակի անունից խոսքը էպիզոդիկ բնույթ է կրում՝ մեծ մասամբ սահմանափակվելով ռեմարկներով և դիպաշարին առնչվող բացատրություններով։ Դրամատիկական երկերի մեծ մասը գրվում է թատրոնում բեմականացվելու նպատակով։
Գրականություն
Համաշխարհային գրականության պատմություն. 8 հատորով, Մոսկվա, 1983-1994 [http://feb-web.ru/feb/ivl/default.asp История всемирной литературы: В 8 томах. М.: Наука, 1983—1994]
Արտաքին հղումներ
Կատեգորիա:Գեղարվեստական գրականություն
Շեյն Լոնգ
Շեյն Պատրիկ Լոնգ, իռլանդացի ֆուտբոլիստ, անգլիական «Սաութհեմփթոն» ֆուտբոլային ակումբի և Իռլանդիայի ազգային հավաքականի հարձակվող։
Վաղ տարիներ
Մանկության տարիներին զբաղվել է հյորլինգով և «Տիպերերի GAA» ակումբի կազմում «Կրոուկ Պարկ» մարզադաշտում մասնակցել է Իռլանդիայի մինչև 18 տարեկանների հյորլինգի առաջնության երկու կիսաեզրափակչի ։ Համարվում էր շատ հեռանկարային հարձակվող ։ Նաև, մանուկ հասակում Շեյնը զբաղվել է ֆուտբոլով, 1998 թվականին սկսելով խաղալ իր հայրենի Տիպերերի կոմսության «Սուրբ Քեվին» ակումբում, իսկ 2000 թվականին տեղափոխվել է «Սուրբ Մայքլ» ակումբ։
«Կորկ Սիթի»
«Կորկ Սիթիի» մարզիչ Փեթ Դոլանը նկատեց Լոնգին, և 2004 թվականի հուլիսի 1-ից Շեյնը սկսեց մարզվել ակումբի փոխարինող թիմում։ Հիմնական կազմում հայտնվեց 2005 թվականի մրցաշրջանի սկզբին, քանի որ այդ ժամանակ Դոլանի պարտականությունները արդեն կատարում էր Դեմեն Ռիչարդսոնը։ Նոր մարզիչը նկատեց երիտասարդ հարձակվողի տաղանդը և 2005 թվականի մարտին Լոնգը Իռլանդիայի առաջնությունում նշեց իր նորամուտը։
Երբ «Կորկ Սիթիի» նախկին մարզիչ Փեթ Դոլանը իր եղբոր՝ «Ռեդինգի» գլխավոր մարզիչ Իմմոն Դոլանի հետ խորհրդակցեց, անգլիական ակումբը որոշեց Լոնգին և իր խաղընկերոջը՝ Քեվին Դոյլին հրավիրել իրենց թիմ։ «Կորկ Սիթին» ստիպված էր վաճառել Լոնգին, սակայն դրա պատճատները մինչև հիմա պարզ չեն։ Հարձակվողը նոր ակումբի հետ պայմանագիր կնքեց 2005 թվականի հունիսի 7-ին։
«Ռեդինգ»
2005-2006 մրցաշրջանի Չեմպիոնշիպի չեմպիոն «Ռեդինգի» կազմում Լոնգը առաջնախաղն անցկացրեց 2006 թվականի ապրիլի 17-ին՝ «Սթոք Սիթիի» դեմ խաղում (3-1)։ Թիմում նա միշտ փոխարինման էր դուրս գալիս։ Ակումբի կազմում անցկացրած առաջին 10 խաղում Լոնգը խփեց 3 գոլ։ «Ռեդինգի» գլխավոր մարզիչը առաջին մրցաշրջանում Լոնգին այլ իռլանդացիների (Քեվին Դոյլ, Դեյվ Քիթսոն, Լերոյ Լիտա) կողքին համարում էր «երկրորդ պլանի» ֆուտբոլիստ։ 2005-2006 մրցաշրջանի Անգլիայի գավաթի խաղարկությանը Լոնգը մասնակցեց «Ռեդինգի» բոլոր խաղերին և խփեց մեկ գոլ ։
2007 թվականի հուլիսի 4-ին Լոնգը «Ռեդինգի» հետ կնքեց նոր՝ քառամյա պայմանագիր մինչև 2010-2011 մրցաշրջանի ավարտը ։
2008 թվականի մարտի 16-ի խաղում, որում «Ռեդինգը» «Էնֆիլդում» 1-2 հաշվով զիջեց «Լիվերպուլին», Լոնգը հիասթափված լինելով իր խաղով և ակումբի մարզիչ Սթիվ Կոպպելի աշխատանքով, նետեց իր մարզաշապիկը խոտածածկին։ Խաղից հետո տված հարցազրույցում Կոպելը հայտարարեց, որ այդպիսի դեպք էլ չի կրկնվի։ Հետո, Լոնգը ակումբի պաշտոնական կայքում իր վատ վարքի համար ներողություն խնդրեց «Ռեդինգի» երկրպագուներից ։
Բայց, այնուամենայնիվ, հարձակվողը իր համար անհաջող թվականը լավ ավարտեց՝ 2008 թվականի դեկտեմբերի 28-ին «Սաութհեմփթոնի» դեմ արտագնա խաղում (1-1) գոլ խփելով։ 2009 թվականին, 2008-2009 մրցաշրջանի երկրորդ կեսում Շեյնը կարողացավ խփել 6 գոլ (այդ թվում երկու անգամ դուբլի հեղինակ դառնալով՝ «Չարլթոն Ատլետիկի» և «Նորվիչ Սիթիի» դեմ խաղերում)։
2009-2010 մրցաշրջանի Անգլիայի գավաթի խաղարկությանը Լոնգը «Ռեդինգի» հետ հասավ մինչև 6-րդ փուլ (1/4 եզրափակիչ)։ Նշանակալի է, որ երրորդ փուլի «Լիվերպուլի» դեմ պատասխան խաղում (2-1), Լոնգը դարձավ խաղի «ամենավառ դեմքը». սկզբում, երբ հաշիվը 1-0 «Լիվերպուլի» օգտին էր, Լոնգը երկրորդ խաղակեսի ավելացված 3 րոպեին օգտվելով Յոսի Բենայունի խախտումից՝ վաստակեց 11-մետրանոց, որը իրացվեց, և խաղը տեղափոխվեց լրացուցիչ ժամանակ։ Հետո, 100-րդ րոպեին Շեյն Լոնգը խփեց գոլ, և իր թիմը դուրս եկավ Գավաթի 4 փուլ, անսպասելի կերպով «Էնֆիլդում» հաղթելով դաշտի տերերին։ Չորրորդ փուլում Լոնգը «Ռեդինգի» հետ հաղթեց «Բերնլիին» (1-0)։ Իսկ հինգերորդ փուլի երկրորդ խաղում (առաջինը ավարտվել էր ոչ ոքի՝ 2-2) Լոնգի ակումբը հաղթեց «Վեստ Բրոմվիչ Ալբիոնին» (3-2)։ Վեցերորդ փուլում «Ռեդինգի» մրցակիցը «Աստոն Վիլլան» էր։ Առաջին խաղակեսը ավարտվեց 2-0 հաշվով՝ օգուտ «Ռեդինգին», իսկ այդ երկու գոլն էլ խփել էր Լոնգը, բայց երկրորդ խաղակեսում Էշլի Յանգի գոլի և Ջոն Կարյուի հեթ թրիկի շնորհիվ «Աստոն Վիլլան» 4-2 հաշվով հաղթեց և «Ռեդինգին» դուրս մղեց հետագա պայքարից։
2010 թվականի մայիսի 2-ին Լոնգը «Փրեստոն Նորթ Էնդի» դեմ խաղում «Ռեդինգի» կազմում անցկացրեց 150-րդ խաղը, որը ավարտվեց Շեյնի թիմի՝ 4-0 հաշվով հաղթանակով։
2011 թվականի հունվարի 8-ին Լոնգը 2010-2011 մրցաշրջանի Անգլիայի գավաթի «Վեստ Բրոմվիչ Ալբիոնի» դեմ խաղում խփեց գոլ, որը թույլ տվեց «Ռեդինգին» դուրս գալ գավաթի չորրորդ փուլ։ Խաղն ավարտվեց 1-0 հաշվով ։ Հունվարի 29-ին, արդեն գավաթի չորրորդ փուլում, Շեյնը «Ստիվենիջի» դարպասին ևս գոլ խփեց և իր թիմին օգնեց հայտնվել հաջորդ փուլում։ Խաղն ավարտվեց 2-1 հաշվով։ Լոնգը գավաթի խաղարկությունում մասնակցեց նաև «Ռեդինգի» հինգերորդ և վեցերորդ փուլերի խաղերին՝ համապատասխանաբար «Էվերթոնի» (1-0) և «Մանչեսթեր Սիթիի» (0-1) դեմ խաղերում, բայց այդ երկու խաղերում չկարողացավ աչքի ընկնել։
2011 թվականի մայիսի 17-ին 2010-2011 մրցաշրջանի Չեմպիոնշիպի երկրորդ կիսաեզրափակիչ՝ «Քարդիֆ Սիթիի» դեմ խաղում, Լոնգը խփեց իր թիմի երեք գոլերից երկուսը, իսկ «Ռեդինգը» դուրս եկավ մրցաշարի եզրփակիչ ։ Արդեն 2010 թվականի մայիսի 30-ին «Ուեմբլիում» «Ռեդինգը» «Սուոնսի Սիթիի» դեմ խաղաց եզրափակիչը։ «Սուոնսին» 4-2 հաշվով հաղթեց խաղում, որի հետևանքով «Ռեդինգը» մնաց Չեմպիոնշիպում։ Խաղից հետո «Ռեդինգի» նախագահ Ջոն Մադեյսկին Լոնգին անվանեց համաշխարհային մակարդակի ֆուտբոլիստ և նրա տրանսֆերային արժեքը գնահատեց 20 միլիոն ֆունտ ստերլինգ ։
«Վեստ Բրոմվիչ Ալբիոն»
2011 թվականի օգոստոսի 9-ին Լոնգը տեղափոխվեց «Վեստ Բրոմվիչ Ալբիոն», իսկ պայմանագիրը կնքվեց 3 տարով՝ 1 տարի երկարացման պայմանով ։ Շեյնը օգոստոսի 12-ին ընտրեց 9 համարով մարզահագուստը։ Թեկուզ տրանսֆերի արժեքը չհայտարարվեց, մասնագետները այն գնահատեցին 4 500 000£ : «Կեռնեխների» կազմում Շեյնը առաջին գոլը խփեց 2011 թվականի օգոստոսի 14-ին՝ «Մանչեսթեր Յունայթեդի» դեմ առաջնախաղում (1-2) ։ Ընդհանուր 2011-2012 մրցաշրջանում Լոնգը «Վեստ Բրոմվիչի» կազմում մասնակցեց 32 խաղի և խփեց 8 գոլ։
«Սաութհեմփթոն»
Լոնգը «Հալլ Սիթիի» կազմում նախքան 2014-2015 մրցաշրջանի սկիզբը խաղաց Եվրոպայի լիգայի որակավորման «Տրենչինի» դեմ երկու խաղերում ։ Դրանք «Հալլում» նրա վերջին խաղերն էին. 2014 թվականի օգոստոսի 14-ին նա քառամյա պայմանագիր կնքեց «Սաութհեմփթոնի» հետ, տրանֆերի արժեքը կազմեց 12 միլիոն£ :
Երեք օր անց, Պրեմիեր Լիգայի առաջին տուրում, «Լիվերպուլի» դեմ խաղի (1-2) 74-րդ րոպեին փոխարինելով Դուշան Տադիչին՝ նա առաջնախաղն անցկացրեց նոր ակումբում ։ Լոնգը «Սաութհեմփթոնի» կազմում իր առաջին գոլը խփեց հոկտեմբերի 29-ին՝ Լիգայի գավաթի խաղարկության «Սթոք Սիթիի» դեմ խաղում, իսկ իր թիմը հաղթեց 3-2 հաշվով ։
Միջազգային
Սկսելով խաղալ Անգլիայում՝ «Ռեդինգի» կազմում, 2005-2006 մրցաշրջանում նա Իռլանդիայի երիտասարդական հավաքականի կազմում անցկացրեց իր առաջին խաղերը ։
«Ռեդինգում» իր խաղընկեր Քեվին Դոյլի և «Սանդերլենդի» ֆուտբոլիստ Սթիվեն Էլիոթի վնասվածքների շնորհիվ Լոնգը հնարավորություն ստացավ ազգային հավաքականում դեբյուտն անցկացնել։ Առաջնախաղը կայացավ 2007 թվականի փետրվարի 7-ին՝ Սան Մարինոյի դեմ խաղում (2-1) ։
Երբ 2007 թվականի մարտի 28-ին հավաքականում իր երկրորդ՝ Սլովակիայի դեմ խաղում նա դուրս եկավ փոխարինման, դարձավ առաջին մարդը, ով «Կրոուկ Պարկ» մտել էր և՛ որպես հյորլեր (2003 և 2004 թվականների Իռլանդիայի առաջնության հյորլերի կիսաեզրփակիչներ), և՛ որպես ֆուտբոլիստ ։ Լոնգը հավաքականում իր առաջին գոլը խփեց 2007 թվականի մայիսի 26-ին՝ Բոլիվիայի դեմ ընկերական խաղում (1-1), իսկ 2007 թվականի օգոստոսի 22-ին կայացած Դանիայի դեմ խաղում (4-0) նա դարձավ դուբլի հեղինակ ։
Շեյն Լոնգը Իռլանդիայի ֆուտբոլային ասոցիացիայի կողմից ճանաչվեց 2007 թվականի Լավագույն երիտասարդ խաղացող ։
Շեյնը հավաքականում հաջորդ գոլը խփեց 2010 թվականի հոկտեմբերի 8-ին՝ Եվրո 2012-ի որակավորման փուլի շրջանակներում կայացած Ռուսաստանի դեմ խաղում, սակայն իր թիմը 2-3 հաշվով պարտվեց ։
Լոնգը վնասվածք ստացած Քեվին Դոյլի փոխարեն հավաքական հրավիրվեց Եվրո 2012-ի որակավորման փուլի Մակեդոնիայի դեմ խաղում, որը կայացավ 2011 թվականի մարտի 26-ին, այդպիսով մասնակցելով իր հավաքականի հաղթանակին (2-1) ։ Իսկ 2011 թվականի մարտի 29-ին կայացած հաջորդ՝ Ուրուգվայի դեմ ընկերական խաղում, Շեյնը նորից խփեց գոլ, սակայն իր հավաքականը 2-3 հաշվով պարտվեց ։
Իռլանդիայի հավաքականի գլխավոր մարզիչ Ջովանի Տրապատոնիին Լոնգին ընդգրկեց Եվրո 2012-ի մասնակիցների ցուցակում, Շեյնը հայտագրվեց 19 համարով։ Մրցաշարի նախապատրաստական փուլում, 2012 թվականի մայիսի 26-ին, նա մասնակցեց Բոսնիա և Հերցեգովինայի դեմ ընկերական խաղին՝ 63-րդ րոպեին մտնելով փոխարինման և 14-րոպե անց խփելեց խաղի միակ և հաղթական գոլը ։ Մրցաշարին Իռլանդիան պարտվելով խմբային փուլի բոլոր երեք խաղերը՝ C խմբում զբաղեցրեց վերջին տեղը։ Շեյն Լոնգը խաղաց երկու անգամ. հունիսի 10-ին՝ Խորվաթիայի դեմ (1-3) և հունիսի 18-ին՝ Իտալիայի դեմ (0-2) ։ Իռլանդիայի հավաքականի միակ գոլը մրցաշարում խփեց պաշտպան Շոն Սենտ Լեջերը։
2013 թվականի մայիսի 29-ին «Ուեմբլիում» կայացած Անգլիայի դեմ խաղում Լոնգը ազգային հավաքականում խփեց իր իններորդ գոլը, խաղն ավարտվեց 1-1 հաշվով։ 2013 թվականի հունիսի 2-ին՝ Վրաստանի դեմ խաղում նա իր հավաքականին խաղադաշտ դուրս բերեց ավագի թևկապով, իսկ խաղն ավարտվեց իռլանադացիների՝ 4-0 հաշվով տարած հաղթանակով ։ 2014 թվականի մարտի 5-ին՝ Սերբիայի դեմ խաղում նա հավաքականի կազմում խփեց իր 11-րդ գոլը, իսկ իր հավաքականը 2-1 հաշվով զիջեց սերբերին ։ 2015 թվականի մարտի 29-ին՝ Եվրո 2016-ի որակավորման փուլի Լեհաստանի դեմ խաղում նա խփեց գոլ և փրկեց իր թիմին պարտությունից (1-1)  ։ 2015 թվականի հոկտեմբերի 8-ին Լոնգը Եվրո 2016-ի որակավորման փուլի Գերմանիայի դեմ խաղում, որը կայացավ «Ավիվա» մազադաշտում, խփեց խաղի միակ գոլը և հաղթանակ պարգևեց իր հավաքականին  ։
Անձնական կյանք
2013 թվականի հունիսին Լոնգը ամուսնացելէ իր ընկերուհու՝ Քեյլի Ադամսի հետ։ Նրանք ունեն երկու աղջիկ՝ Թեյգանը և Էրինը ։
Արտաքին հղումներ
Կատեգորիա:Իռլանդացի ֆուտբոլիստներ Կատեգորիա:Իռլանդիայի հավաքականի ֆուտբոլիստներ Կատեգորիա:Ռեդինգի ֆուտբոլիստներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Հալլ Սիթիի ֆուտբոլիստներ Կատեգորիա:Սաութհեմփթոնի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Մագիստրոս
Մագիստրոս (լատ. magister-պետ, ուսուցիչ), ակադեմիական երկրորդ աստիճան, որ շնորհվում է ԱՄՆ-ի, Մեծ Բրիտանիայի և բարձրագույն կրթության անգլո-ամերիկյան համակարգ ունեցող երկրների բարձրագույն ուսումնական հաստատություններում։ Միջին դարերում մագիստրոսի աստիճան շնորհվում էր «յոթ ազատ արվեստներ» դասավանդողներին, հետագայում՝ համալսարանների փիլիսոփայական ֆակուլտետների շրջանավարտներին, իսկ XIX դ. փոխարինվում է փիլիսոփայության դոկտորի աստիճանով։ Մինչ հեղափոխական Ռուսաստանում մագիստրոսի աստիճան շնորհվում էր համալսարանների բոլոր ֆակուլտետներում (բացի բժշկականից), և այն ստացող անձինք իրավունք ունեին ղեկավարելու ամբիոն։ Մագիստրոսի աստիճան շնորհվում էր համալսարանն ավարտելուց հետո տվյալ գիտության ճյուղից բանավոր քննություն հանձնող և հրապարակայնորեն դիսերտացիա պաշտպանող անձանց։ Աչքի ընկնող մագիստրոսական դիսերտացիայի համար շնորհվում էր դոկտորի աստիճան։ Բարձրագույն կրթության, ինչպես նաև գիտական կոչումների և աստիճանների խորհրդային համակարգում մագիստրոսի աստիճան չկա։ Արտասահմանում շնորհվում է համալսարան կամ դրան համարժեք ուսումնական հաստատություն ավարտած անձանց, որոնք 1-2 տարի լրացուցիչ դասընթացներ են անցնում և հատուկ քննություն հանձնելով՝ պաշտպանում ատենախոսություն։ Իրավաբանական և բժշկական մասնագիտությունների գծով մագիստրոսի աստիճանի փոխարեն շնորհվում է իրավունքի կամ բժշկության դոկտորի աստիճան։ Մագիստրոսի աստիճան ստացողի որակավորումը մոտավորապես համարժեք է խորհրդային բուհերի (5-ամյա ուսուցմամբ) դիպլոմային աշխատանք (նախագիծ) պաշտպանած շրջանավարտների ստացած որակավորմանը։
Կատեգորիա:Բարձրագույն կրթություն Կատեգորիա:Գիտական աստիճաններ և կոչումներ
Ջեֆրի Հարրիգյան
'''Ջեֆրի Լ. Հարրիգյան''' (Jeffrey L. Harrigian, ), ամերիկացի ռազմական գործիչ հայկական ծագմամբ, բրիգադային գեներալ, ռազմաօդային ուժերի (ՌՕՈւ) հրամանատար։ 2019 թվականի մայիսին Հարիգյանը ստանձնել է ՆԱՏՕ-ի Միացյալ ՌՕՈւ-ի Բրիգադի Հրամանատարության ղեկավարի պաշտոնը ։
Կրթություն
1981-1985 թվականներին սովորել և ավարտել է Կոլորադո Սպրինգսում, Կոլորադո, ստանալով քաղաքագիտության բակալավրի կոչում ։
1994-1996 թվականներին սովորել և ավարտել է :
Աշխատանքային գործունեություն
2016 թվականի հուլիսին նշանակգել է բրիգադային գեներալ և ռազմաօդային ուժերի (ՌՕՈՒ) հրամանատար։ Իր աշխատանքի ընթացքում կազմակերպել և իրագործել է Իրաքում Իսլամական պետության դեմ հաղթական օդային կամպանիա:
Ծառայության ընթացքում հավաքել է ավելի քան 4,100 թռիչքային ժամ F-15 Eagle, F-22 Raptor, A/OA-37 Dragonfly ինքնաթիռներով, ինչպես նաև վարել MQ-1 Predator անօդաչու ինքնաթիռը։
Ծանոթագրություններ
Կատեգորիա:ԱՄՆ ռազմաօդային ակադեմիայի շրջանավարտներ Կատեգորիա:Էմբրի-Ռիդլ օդագնացության համալսարանի շրջանավարտներ Կատեգորիա:ԱՄՆ-ի ռազմաօդային ուժերի գեներալներ Կատեգորիա:Ամերիկահայ ռազմական գործիչներ Կատեգորիա:Ամերիկահայեր Կատեգորիա:Բրոնզե աստղի մեդալակիրներ (ԱՄՆ)
Pristin V (խումբ)
Pristin V (프리스틴 V, երբեմն նաև PRISTIN V), հարավկորեական Pristin երաժշտական խմբի սաբ յունիթը՝ ձևավորված Pledis Entertainment-ի կողմից 2016 թվականին։ Խումբը բաղկացած է հինգ անդամից՝ Նայոն, Ռոա, Ընու, Ռենի և Կյոլկյոն։
2018: Like a V-ի հետ դեբյուտ
Pristin-ի առաջին պաշտոնական սաբ յունիթի մասին լուրերը տարածվեցին 2018 թվականի մայիսին, իսկ մեկ շաբաթ անց Pledis Entertainment-ի ղեկավարությունը հաստատեց այս տեղեկությունը ։ Նախքան յունիթի կազմի մասին հայտարարելն արդեն պարզ էր, որ դրա կազմի մեջ լինելու են Նայոնը և Կյոլկյոնը, քանի որ նրանք արդեն իսկ հայտնի էին շնորհիվ I.O.I. խմբի։ Մայիսի 16-ին հայտարարվեց յունիթի անվանումը՝ Pristin V («V»՝ հռոմեական թիվ հինգ, որը հղում է կատարում մասնակիցների թվին), նույն օրը ներկայացվեց նաև առաջին ընդհանուր թիզերը ։ Մայիսի 18-ին հայտարարվեց առաջին խմբային թիզերը, որտեղ մասնակիցները մեջքով նստած էին տեսախցիկի դիմաց իսկ երկրպագուները կարողացան հասկանալ, թե ովքեր են լինելու կազմում. նրանք էին՝ Ռոան, Ընուն և Ռենին ։ Ավելի ուշ հայտնի դարձավ դեբյուտային սինգլային ալբոմի անունը՝ Like a V : Դրա թողարկումը կայացավ մայիսի 28-ին, իսկ սինգլը դարձավ «Get It» ստեղծագործությունը, տեսանյութը թողարկվեց նույն օրը  ։
2018 թվականի հունիսին ալբոմի վաճառքը կազմել է ավելի քան 6 700 օրինակ ։
Արտիստականություն
Asian Junkie պորտալը յունիթի մասին արտահայտվել է հետևյալ կերպ. «Հիանալի սաբ յունիթ՝ սկսած կոնցեպտից վերջացրած կատարումով»։ Նշվեց նաև, որ ի տարբերություն բուն խմբի, յունիթը լրիվ այլ ոճով է երաժշտություն թողարկում ։
Ծանոթագրություններ
Կատեգորիա:Կորեական երաժշտություն Կատեգորիա:Հարավկորեական երաժշտական խմբեր Կատեգորիա:Քեյ փոփ երաժշտական խմբեր Կատեգորիա:2018 հիմնադրված երաժշտական խմբեր
Փոլկի շրջան (Արկանզաս)
Փոլկ (Polk County), ԱՄՆ Արկանզաս նահանգի շրջաններից մեկը։ Ընդհանուր տարածությունը 2.227 կմ² է, բնակչությունը՝ 20.662 մարդ (2007 թ. տվյալներով)։ Շրջկենտրոնն է Մենա բնակավայրը։ Կազմավորվել է 1844 թ.։
Արտաքին հղում
Կատեգորիա:Արկանզասի շրջաններ
Մալայա Ցիլնա (գյուղ, Դրոժանովսկի շրջան)
Մալայա Ցիլնա (Малая Цильна, Кече Чынлы, Цынны), գյուղ Ռուսաստանի Թաթարստան հանրապետության Դրոժանովսկի շրջանի կազմում։
Բնակչությունը 2010 թվականին գրանցված տվյալներով կազմում էր 1407 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Թաթարստան հանրապետության Դրոժանովսկի շրջանի բնակավայրեր
Գուլաղա Մամեդով
Կենսագրություն
Գուլաղա Մամեդովը ծնվել է 1925 թվականի հունիսի 28-ին, Լենքորանի Կիչիկ Բազար թաղամասում ։ Դեռ մանկուց հետաքրքրվել է երաժշտությամբ։ Երբ Գուլաղա Մամեդով եղել է 12 տարեկանում, պատահաբար փողոցներով անցած կոմպոզիտոր Ուզեիր Հաջիբեկովը կանգ առավ, երբ լսել է հաճելի երեխայի ձայն։ Ուզեիր Հաջիբեկովը նրան հրավիրել է Օպերայի թատրոնում կայանալիք մրցույթին։ Գուլաղա Մամեդովը մասնակցել է մրցույթին և նրա ձայնը հավանվել է ։
Գուլաղա Մամեդովի երգացանկում ներառված էին ավելի քան 600 ժողովրդական երգեր և երգեր տարբեր կոմպոզիտորների ՛ Թոֆիկ Կուլիև, Հաջի Խանմամեդով, Ջահանգիր Ջահանգիրով և այլն։
Գուլաղա Մամեդովին 1982 թվականի դեկտեմբերի 9-ին շնորհվել է Ադրբեջանական ԽՍՀ ժողովրդական արտիստի կոչում։
Նա մահացել է 1994 թվականի հունիսի 7-ին ՝ 69 տարեկան հասակում, սրտի կաթվածի արդյունքում։
Ծանոթագրություններ
Կատեգորիա:Ադրբեջանցի երգիչներ Կատեգորիա:20-րդ դարի ադրբեջանցիներ
Արտաշես Մխիթարյան (դերասան)
Արտաշես Մաքսիմի Մխիթարյան, ՀՀ վաստակավոր արտիստ (2019) ։
Կենսագրություն
1997թվականին ավարտել է Եղիշե Չարենցի անվան 67 միջնակարգ դպրոցը։ 2001թվականին ավարտել է Երևանի թատրոնի և կինոյի պետական ինստիտուտի դերասանական բաժինը/Հ․Աշուղյանի արվեստանոց/։ 2001-2003թվականներին ծառայել է ՀՀ ԶՈՒ-ում։ 2005 թվականին ընդունվել է  Հրաչյա Ղափլանյանի անվան դրամատիկական թատրոն՝որպես դերասան։ 2018թվականից ստանձնել է դրամատիկական թատրոնի փոխտնօրենի պաշտոնը։ Ամուսանցած է, ունի մեկ որդի ։:
Շիկիբու Մուրասակի
Շիկիբու Մուրասակի (紫式部, ), Հեյանի շրջանի ճապոնացի բանաստեղծուհի և արձակագիր, «Ասք Գենձիի մասին» վեպի, «Մուրասակի Սիկիբուի օրագրի» հեղինակ։ Պահպանվել են նաև բանաստեղծությունների նրա անձանական հավաքածուները։
Գրականություն
Կատեգորիա:Ճապոնացի բանաստեղծներ Կատեգորիա:Ճապոնացի գրողներ Կատեգորիա:Ճապոնացի արձակագիրներ Կատեգորիա:Ճապոնացի վիպասաններ Կատեգորիա:Բանաստեղծներ այբբենական կարգով
Ակիմովկա (գյուղ, Օրատովկայի շրջան)
Ակիմովկա (Якимівка), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1650 թվականին։
2001 թվականի տվյալներով Ակիմովկա գյուղում բնակվում էր 1 329 մարդ։ Բնակավայրը զբաղեցնում է 4251 կմ² տարածք։ Բնակչության խտությունը կազմում էր 312,63 մարդ/կմ²։
Զարինե (գյուղ)
Զարինե կամ Զռնել, գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։
Ակիմովկա (գյուղ, Օրատովկայի շրջան)
Արտաքին հղումներ
Կատեգորիա:Ուկրաինայի Վիննիցայի մարզի Օրատովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1650 թվականին հիմնադրված բնակավայրեր
Զարինե (գյուղ)
Աշխարհագրություն
Գյուղի ավերակները գտնվում են Կուքի (Քյուքիչայ) վտակի վերին հոսանքի շրջանում, Կուքի գյուղից 4—5 կմ արևելք՝ մի մեծ ժայռի տակ ։
Անվանում
Ըստ ավանդության այս գյուղի հին անունը եղել է Զարինե, որը հետագայում աղավաղվել և դարձել է Զիրպել, Զռնել ։
Պատմություն
Պատմական գյուղը բավական մեծ է եղել, այդ են վկայում այժմյան ավերակներում պահպանված մոտ 600 քանդակազարդ տապանաքարերը։ Գյուղից մոտավորապես 1 կմ վերև գտնվում է մի չորացած փոքրիկ լճակ, որի շուրջը կան չորս մեծ գուռեր։ Գյուղի շրջակայքում կան նաև բրոնզեդարյան բնակավայրեր, որոնց պեղումներից Բ. Ալեքսանյանը հայտնաբերել է խեցեղեն և այլ հնագիտական իրեր ։
Բնակչություն
Այս գյուղից հայերը տեղափոխվել են 1830—1840 թվականներին, որից հետո այստեղ՝ մինչև 1969 թվականը, բնակություն են հաստատել ադրբեջանցիները ։
Ճարտարապետություն
Զարինեի բարձրաբերձ ժայռի վրա գտնվում է գյուղի ամրոց-բերդը, որի հետքերը մինչև օրս տեսանելի են։ Ամրոցը իր բնական դիրքի շնորհիվ անառիկ է եղել, շրջապատված ամուր պարիսպներով։ Գյուղի հյուսիսարևելյան մասում դեռևս նկատելի են Զարինի եկեղեցու ավերակների հետքերը, որը 1873 թվականին կանգուն հուշարձան է եղել։ Գերեզմանատան հուշարձաններից արժանահիշատակ են նրա 11-12-րդ դարերի մի շարք խաչքարերը ։
Նեսա Բարեթ
Նեսա Բարեթ (Nessa Barrett, ), ամերիկացի երգչուհի և երգահան Նյու Ջերսիից։ Նա հայտնիություն է ձեռք բերել 2019 թվականին՝ ՏիկՏոկ սոցիալական հարթակի միջոցով։ Իր երաժշտական կարիերան սկսել է 2020 թվականի կեսերից՝ թողարկելով «Pain» անվամբ իր դեբյուտային սինգլը ։ 2021 թվականի սեպտեմբերի 10-ին թողարկել է իր դեբյուտային՝ «Pretty Poison» մինի ալբոմը ։ 2021 թվականի օգոստոսին իր I «Hope Ur Miserable Until Ur Dead» երգն ընդգրկվել է ամերիկյան Billboard Hot 100 չարթի 88-րդ հորիզոնականում, դառնալով տվյալ չարթում ընդգրկված իր առաջին երգը։
Կարիերա
2019 թվականին Նեսան միացել է ՏիկՏոկ սոցիալական հարթակին և 2021 թվականի օգոստոսի դրությամբ ունի 16,5 միլիոն հետևորդ և ընդհանուր 197,8 միլիոն հավանում
Բարեթը սկսել է իր երաժշտական կարիերան 2020 թվականի հուլիսին, թողարկելով իր «Pain» անվամբ դեբյուտային սինգլը։ Սինգլը թողարկվել է Warner Records լեյբլի հետ պայմանագիր կնքելուց ոչ շատ ուշ, երբ ընկերությունը նկատում է աղջկա կատարման հոլովակները ՏիկՏոկ հարթակում ։ 2020 թվականի սեպտեմբերին թողարկում է իր հաջորդ՝ «If U Love Me», իսկ դեկտեմբերին՝ «Santa Baby» սինգլները ։ 2021 թվականի փետրվարին Բարեթը թողարկել է «La Di Die» սինգլը ամերիկացի երգիչ Jxdn-ի մասնակցությամբ  ։ Բարեթը, Jxdn-ը և ամերիկացի երաժիշտ ու թմբկահար Թրևիս Բարքերը երգը առաջին անգամ միասին կատարել են 2021 թվականի ապրիլի 7-ին՝ «Jimmy Kimmel Live!» շոուում, իսկ ապրիլի 12-ին՝ Էլեն ԴեՋեներեսի շոուում։
The Cranberries
The Cranberries` իռլանդական ռոք խումբ Լիմերիկ քաղաքից, ստեղծված 1989 թվականին։ Խումբը մեծ ճանաչման հասավ 1990-ականներին իրենց Everybody Else Is Doing It, So Why Can't We? ալբոմով, որը 5 միլիոն օրինակով վաճառվեց ԱՄՆ-ում։ Նրանց 4 ալբոմները՝ Everybody Else Is Doing It, So Why Can't We?; No Need to Argue; To the Faithful Departed and Bury the Hatchet, տեղ են գտել Billboard 200-ում։ 6 տարվա ընդմիջումից հետո խումբը վերամիավորվեց 2010 թվականին և իր 6-րդ ալբոմը՝ Roses, ձայնագրեց 2011 թվականի մայիսին և թողարկեց 2012 թվականի փետրվարի 27-ին։
Նեսա Բարեթ
Ծանոթագրություններ
Կատեգորիա:Ամերիկացի տիկտոկերներ
The Cranberries
Խմբի պատմությունը
2009 թվականի հունվարի 9-ին Դոլորես Օ'Ռիորդանը, Նոել Հոգանը և Մայք Հոգանը խմբի բաժանումից հետո առաջին անգամ հանդես եկան մյասին։
2009 թվականի օգոստոսի 25-ին նյու-յորքյան ռադիոկայան 101.9 RXP-ին տված հատուկ հարցազրույցի ժամանակ Դոլորես Օ'Ռիորդանը պաշտոնապես հաստատեց, որ նույն թվականի նոյեմբերին խումբը կմիավորվի Հյուսիսային Ամերիկայում և Եվրոպայում համերգաշարի համար։
Տես նաև
Zombie (երգ)
Հղումներ
Կատեգորիա:Երաժշտական խմբեր Կատեգորիա:Իռլանդական երաժշտական խմբեր Կատեգորիա:1989 հիմնադրված երաժշտական խմբեր
Աստերոիդների ցանկ (316801-316900)
Աստերոիդների ցանկ (316701-316800) * Աստերոիդների ցանկ * Աստերոիդների ցանկ (316901-317000)
Գեղավեր
Գեղավեր, տատասկ, փշփշուկ, բորիկոնիմ, աստղածաղկազգիների (բարդածաղկավորներ) ընտանիքի բազմամյա, հազվադեպ՝ երկամյա խոտաբույսերի ցեղ։ Հայտնի է մոտ 200, Հայաստանում՝ 17 տեսակ՝ թարթիչավոր գեղավեր (C.ciliatum), ալեհեր գեղավերը (C. incanum), անատոլիական գեղավերը (C. anatolicum), սովորական գեղավերը (C. vulgare) և այլն։ Տարածված է Հայաստանի բոլոր մարզերում։
Տարածվածություն
Աճում է ամենուր, վնասում լեռնատափաստանային և բարձրադիր գոտիների հացաբույսերը, բազմամյա խոտաբույսերը, աղբոտում ցելերը։ Ցողունը կանգուն է, բարձր՝ 40- 200 սմ։
Կառուցվածք
Տերևները երկարավուն-նշտարաձև են, եզրերը՝ բլթակաձև կլորված կամ ամբողջական, փշոտ։ Զամբյուղները խմբված են ողկուզանման կամ գլխիկահուրանանման ծաղկաբույլերում։ Ծաղիկները խողովակավոր են, կարմիր, վարդագույն, դեղին, սպիտակավուն։ Ծաղկում է մայիս-սեպտեմբերին։ Սերմերը մերկ են, հարթ՝ կողքերից սեղմված։ Որոշ տեսակներ դեղաբույսեր են. պարունակում են գլիկոզիդներ, ինսուլին, ալկալոիդներ, վիտամին C և այլն։ ժողովրդական բժշկության մեջ օգտագործվում է քաղցկեղի, վերգետնյա մասի եփուկը՝ ստամոքսացավի, գլխացավի, նևրոզի, նյութափոխանակության խանգարման ժամանակ, նաև որպես հակաբորբոքային, լեղամուղ, քրտնաբեր, ցավագըրկող միջոց։ Թարմ ծաղիկներն օգտագործում են բերանի տհաճ հոտի դեպքում, սերմերից ստացվող յուղը՝ օճառի արտադրության մեջ։ Որոշ տեսակներ օժտված են միջատասպան հատկությամբ։ Մեղրատու է։
Ծանոթագրություններ
Կատեգորիա:Աստղածաղկազգիներ
Պուլպի
Պուլպի (իսպ.` Pulpí), մունիցիպալիտետ Իսպանիայում`Ալմերիա պրովինցիայում (Անադալուսիա ինքնավար մարզում)։ Մունիցիպալիտետը գտնվում է Andalwusia շրջանում։ Զբաղեցնում է 96 կմ2 տարածք։ Բնակչությունը` 8429 մարդ (2010 թվականի տվյալներով)։ Գտնվում է պրովինցիայի վարչական կենտրոնից 108 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ Կատեգորիա:Ալմերիա պրովինցիայի բնակավայրեր Կատեգորիա:Անդալուսիայի բնակավայրեր
Ջվարի (քաղաք)
Ջվարին (վրացերեն՝ჯვარი՛ թարգ. «խաչ») քաղաք Վրաստանի Սամեգրելո և Զեմո-Սվանեթի շրջանում։ Բնակչությունը՝ ։
Կատեգորիա:Վրաստանի քաղաքներ
Բարոյականություն
Բարոյականություն կամ մորալ (, բարքեր), բարոյագիտության ուսումնասիրության օբյեկտ, հասարակական գիտակցության ձևերից մեկը, սոցիալական հասկացություն, որ կատարում է մարդկանց վարքի կարգավորման ֆունկցիա հասարակական կյանքի առանց բացառության բոլոր բնագավառներում։
Ստուգաբանություն
Մորալ կամ բարոյականություն բառը ներմուծվել է Ցիցերոնի կողմից։ Լատիներեն mores նշանակում է հասարակական բարքեր, չգրված կանոններ ։
Տարբերությունն այլ մասսայական գործունեության մեթոդներից
Իր պահանջների հիմնավորման և իրագործման եղանակով բարոյականությունը տարբերվում է մասսայական գործունեության ձևավորման մյուս մեթոդներից (իրավունքից, արտադրական–վարչական կարգապահությունից, պետական դեկրետներից, ժողովրդական ավանդույթներից և այլն)։ Բարոյականության մեջ հասարակական անհրաժեշտությունը հասարակության կամ հասարակարգերի պահանջմունքները, շահերը արտահայտվում են տարերայնորեն ձևավորված և ընդհանուր ճանաչում գտած պատվիրանների ու գնահատականների ձևով, որոնք ամրապնդվում են մասսսայական օրինակի, սովորույթի, ավանդույթի, հասարակական կարծիքի ուժով։ Ուստի բարոյականության պահանջներն ընդունվում են անդեմ պիտոյականության ձև, հավասարապես բոլորին ուղղված, բայց ոչ մեկից չելնող հրամանի, պատվիրանի ձև։ Այդ պահանջները հարաբերականորեն կայուն բնույթ են կրում։
Ընդունված կարգի ուժով պահպանվող հասարակ սովորույթից կամ ավանդույթից դրանք տարբերվում են նրանով, որ ստանում են գաղափարական հիմնավորում այն պատկերացման ձևով, թե ինչպես է պատշաճ մարդուն ապրել ու վարվել։
Ի տարբերությունիրավունքի՝ Դրանով պայմանավորված է բարոյականության մեջ հասարակական գիտակցության մեծ դերը, քան սոցիալական հսկողության մյուս ձևերի դեպքում, ընդ որում այդ գիտակցությունը կարող է արտահայտվել ինչպես հասկացությունների ու դատողությունների ռացիոնալ ձևերով, այնպես էլ զգացմունքների, մղումների, հակումների էմոցիոնալ ձևերով։
Անհատի բարոյական գիտակցություն
Հասարակական գիտակցությունից բացի բարոյականության մեջ պակաս դեր չի խաղում անհատական գիտակցությունը։ Հիմնվելով հասարակության կողմից մշակված բարոյական պատկերացումների վրա, յուրացնելով դրանք դաստիարակության պրոցեսում՝ անհատը կարող է զգալիորեն ինքնուրույն կերպով կարգավորել իր վարքը և դատել իր շուրջը տեղի ունեցող ամեն ինչի բարոյականության մասին։ Դրա շնորհիվ բարոյականության մեջ նա հանդես է գալիս ոչ միայն որպես սոցիալական վերահսկողության օբյեկտ, այլև որպես նրա գիտակից սուբյեկտ, այսինք՝ որպես բարոյական անհատ, անձնավորություն։ Լինելով հասարակական բարդ գոյացություն, բարոյականությունը ներառում է բարոյական գործունեությունը նրա բովանդակության և պատճառաբանման տեսանկյունից (այն, թե ինչպես է ընդունված վարվել այս կամ այն հասարակության մեջ, շատ մարդկանց վարքը, բարքերը), այդ գործունեությունը կարգավորող բարոյական հարաբերությունները, որ դրսևորվում են պիտոյականության, մարդուն ներկայացնող պահանջների զանազան ձևերով (բարոյական նորմա, պարտք, պատասխանատվություն, արժանապատվություն, խիղճ), այն բարոյական գիտակցությունը, որ արտացոլում է այդ հարաբերությունները համապատասխան պատկերացումների ձևով (նորմաներ, սկզբունքներ, հասարակական և բարոյական իդեալներ, բարի և չար, արդարություն և անարդարություն հասկացություններ)։
Բարոյական գիտակցության այս բոլոր ձևերը միանում, կազմում են տրամաբանորեն կարգավորված մի համակարգ, որը թույլ է տալիս ոչ միայն հանձնարարել, այլև որոշակի ձևով հիմնավորել ու գնահատել բարոյական գործողությունները։ Հասարակական կյանքի տարբեր բնագավառների նկատմամբ բարոյականության մեջ ձևավորվում են հատուկ կանոններ (աշխատանքային բարոյականություն, պրոֆեսիոնալ, կուսակցական էթիկա, կենցաղային, ընտանեկան բարոյականություն)։ Դրանք կազմում են բարոյականության միայն հարաբերականորեն ինքնուրույն բնագավառները, որոնք ունեն մի միասնական հիմնավորում։
Ձևավորման պատմական տեսանկյուն
Բարոյականությունը պատմական երևույթ է։ Ծագելով մարդկային հասարակության ձևավորման վաղ աստիճաններում՝ այն զարգանում է տնտեսական և այլ հարաբերությունների փոփոխման, մարդկության նյութական ու հոգևորն կուլտուրայի առաջադիմության ընթացքում։ Համամարդկային տարրերի հետ միասին բարոյականության մեջ մտնում են նաև պատմականորեն անցողիկ և դասակարգային նորմաներ, սկզբունքներ, իդեալներ և այլն։
Դասակարգային բնույթ
Դասակարգերի պառակտված հասարակության մեջ բարոյականությունը անխուսափելիորեն ունենում է դասակարգային բնույթ՝ արտացոլելով դասակարգային պայքարը։ Ամեն մի անտագոնիստական դասակարգային հասարակության մեջ, գոյություն ունեցող հասարակական հարաբերությունները հավաստող, տիրող շահագործողական դասակարգի շահերը հաստատող բարոյականության համակարգի հետ միասին, ձևավորվում է և այնպիսի բարոյականություն, որը ժխտում է առաջինը։ Այն մշակում է ճնշվող դասակարգը, որը պայքարի ելնելով հանուն հասարակության վերափոխման, ազատագրվում է տիրապետող բարոյականության հոգևոր իշխանությունից, ստեղծում է իր բարոյականությունը, որպես հիմք ապագա հասարակության բարոյականության ձևավորման համար։
Այդ տեսակետից սկզբունքային յուրահատկությամբ է օժտված կոմունիստական բարոյականությունը, որը ծագելով որպես պրոլետարիատի դասակարգային բարոյականություն, այնուհետև դառնում է ամբողջության մեջ վերցրած սոցիալիստական հասարակության համաժողովրդական բարոյականություն՝ հետագայում համամարդկային բարոյականություն դառնալու ակնկալիքով։
Աղբյուրներ
Փիլիսոփայական բառարան, Երևան, 1975 թ․
Դվուրեչնոե (ավան, Դվուրեչենսկի շրջան)
Դվուրեչնոե (Дворічне), ավան Ուկրաինայի Խարկովի մարզի Դվուրեչենսկի շրջանում։ Հիմնադրվել է 1825 թվականին։
2001 թվականի տվյալներով Դվուրեչնոե ավանում բնակվում էր 326 մարդ։ Բնակավայրը զբաղեցնում է 0,034 կմ² տարածք։ Բնակչության խտությունը կազմում էր 9588,24 մարդ/կմ²։
Ռոզա Լյուքսեմբուրգ
Ռոզա Լյուքսեմբուրգ՝ (լեհերեն՝ Róża Luksemburg, իսկական անունը՝ Rosalia Luxenburg — Ռոզալիա Լյուքսենբուրգ, կեղծանունները՝ Róża Kruszyńska, Maciej Rózga, Spartakus ), մարքսիզմի լեհ տեսաբան, փիլիսոփա, տնտեսագետ, հրապարակախոս, հակապատերազմական և հեղափոխական շարժումների ակտիվ, ղեկավար մասնակից, լեհական, գերմանական և համաեվրոպական հեղափոխական՝ ձախ սոցիալ-դեմոկրատիայի առավել ազդեցիկ գործիչներից մեկը։ Մասնակցել է Լեհաստանի սոցիալ-դեմոկրատիայի հիմնադրման ակունքներում կանգնած լեհ քաղաքական էմիգրանտների խմբակի աշխատանքներին, պայքարել Լեհաստանի սոցիալիստական կուսակցությունում դրսևորված ազգայնականության դեմ։ Առաջին համաշխարհային պատերազմի տարիներին հակապատերազմական քարոզչություն ծավալելու համար ենթարկվել է հալածանքների՝ ընդհանուր առմամբ բանտերում անցկացնելով մոտավորապես չորս տարի։ Համարվում է հակապատերազմական «Սպարտակ» միության և Գերմանիայի կոմունիստական կուսակցության հիմնադիրներից մեկը։ Սպարտակցիների նախաձեռնությամբ 1919 թվականի հունվարին Բեռլինի բանվորների կազմակերպած ապստամբոթյան դաժանաբար ճնշվելուց հետո կալանավորվել ու սպանվել է կուսակցական ընկերոջ՝ Կառլ Լիբկնեխտի հետ ։
Պատմություն
Ռոզալիա Լյուքսենբուրգը ծնվել է հրեա բուրժուայի ընտանիքում (հայրը զբաղվում էր փայտանյութի առևտրով)։ Գերազանց գնահատականներով ավարտել է Վարշավայի իգական գիմնազիան, սովորել Ցյուրիխի համալսարանում, ուսունասիրել քաղաքատնտեսություն, փիլիսոփայություն, իրավագիտություն, այնուհետև պաշտպանել դոկտորական ատենախոսությունը «Լեհաստանի արդյունաբերական զարգացումը» թեմայով և ստացել պետական իրավունքի դորտորի գիտական կոչում։ Ուսմանը զուգընթաց՝ ակտիվորեն զբաղվել է քաղաքական, հեղափոխական գործունեությամբ։ Ցարական Ռուսաստանի ոստիկանության հետապնդումներից խույս տալու  համար 28 տարեկանում Գերմանիայի քաղաքացիություն է ստացել՝ այդ նպատակով կեղծ ամուսնություն ձևակերպելով գերմանահպատակ հեղափոխական գործիչ Գուստավ Լյուբեկի հետ։ Եղել է գերմանական սոցիալ-դեմոկրատական շարժման ծայրահեղ ձախ թևի ամենաակտիվ գործիչներից մեկը, աչքի ընկել հռետորական, հրապարակախոսական տաղանդով, դարձել փիլիսոփայական, տնտեսագիտական, իրավագիտական աշխատությունների, հրապարակախոսական ելույթների, հոդվածների հեղինակ։
1915 թվականին, այն բանից հետո, երբ Գերմանիայի սոցիալիստական կուսակցությունը (SPD) հավանություն տվեց Գերմանիայի կողմից Առաջին համաշխարհային պատերազմի սանձազերծմանը, Ռոզա Լյուքսեմբուրգը և Կառլ Լիբկնեխտը դուրս եկան այդ կուսակցությունից, հիմնադրեցին հակապատերազմական «Սպարտակ» միությունը (Spartakusbund), որը հետագայում վերակազմավորվեց Գերմանիայի կոմունիստական կուսակցության։ 1918–19 թվականների գերմանական հեղափոխության ժամանակաշրջանում Ռոզա Լյուքսեմբուրգը հիմնադրեց Die Rote Fahne ("Կարմիր դրոշ") լրագիրը, որը սպարտակյան շարժման կենտրոնական տպագիր օրգանն էր։
Թեև Լյուքսեմբուրգը 1919 թվականի հունվարին սպարտակյանների նախաձեռնած ապստամբությունը մեծ սխալ էր համարում, բայց երբ իրադարձությունները ծավալվեցին, նա ամեն կերպ աջակցեց ապստամբներին։ Սակայն Ֆրիդրիխ Էբերտի գլխավորած սոցիալ-դեմոկրատական կուսակցության ձևավորած կառավարությունը ջախջախեց ապստամբությունը և Spartakusbund-ը՝ նրանց դեմ մարտի ուղարկելով Freikorps-ի՝ Առաջին համաշխարհային պատերազմի վետերաններից կազմավորված, կառավարության կողմից հովանավորվող զինավառ խմբեր, որոնք գերի վերցրին և միասին մահապատժի ենթարկեցին ապստամբության և «Սպարտակ» միության ղեկավարներ Ռոզա Լյուքսեմբուրգին ու Կառլ Լիբկնեխտին՝ այնուհետև նրանց դիակները նետելով Բեռլինի Լանդվեր ջրանցքը։
Քանի որ Ռոզա Լյուքսեմբուրգը կրքոտ կերպով քննադատում էր թե՛ լենինյաններին և թե՛ առավել չափավոր սոցիալ-դեմոկրատներին, նա հակասական գնահատականների է արժանանացել ձախաթևյան քաղաքական գործիչների ու տեսաբանների կողմից ։ Թեև այն էլ պետք է ասել, որ Արևելյան Գերմանիայի (ԳԴՀ-ի) կոմունիստական ռեժիմի կողմից Ռոզա Լյուքսեմբուրգն ու Կառլ Լիբկնեխտը կուռքերի էին վերածվել՝ իբր կոմունիստ նահատակներ ։ Դաշնային Գերմանիայի (ԳՖՀ-ի) Սահմանադրության պահպանության գրասենյակը նշել է, որ վերջինների վերածումը կուռքերի՝ գերմանական երդվյալ ձախերի ծայրահեղականության կարևոր ավանդույթն է դարձել ։
Արտաքին հղումներ
{{Արտաքին հղումներ}}
{{DEFAULTSORT:Լյուքսեմբուրգ, Ռոզա}} Կատեգորիա:1871 ծնունդներ Կատեգորիա:Մարտի 5 ծնունդներ Կատեգորիա:1919 մահեր Կատեգորիա:Հունվարի 15 մահեր Կատեգորիա:Լեհ մարքսիստներ Կատեգորիա:Լեհ հեղափոխականներ Կատեգորիա:19-րդ դարի փիլիսոփաներ Կատեգորիա:20-րդ դարի փիլիսոփաներ Կատեգորիա:Գերմանիայի կին քաղաքական գործիչներ Կատեգորիա:Գերմանացի կին փիլիսոփաներ Կատեգորիա:20-րդ դարի կին գրողներ Կատեգորիա:Կոմունիստ կին գրողներ Կատեգորիա:Իրավաբանական գիտությունների դոկտորներ Կատեգորիա:Քաղաքական կեղծանուններ Կատեգորիա:Մարքսիզմ Կատեգորիա:Լեհ տնտեսագետներ Կատեգորիա:Լեհ հրապարակախոսներ Կատեգորիա:Ցյուրիխի համալսարանի շրջանավարտներ Կատեգորիա:Լեհ լրագրողներ Կատեգորիա:Գերմանացի լրագրողներ Կատեգորիա:Գերմանիայի սոցիալ-դեմոկրատական կուսակցության անդամներ Կատեգորիա:Հրեա փիլիսոփաներ Կատեգորիա:Սպանված քաղաքական գործիչներ Կատեգորիա:Գերմանացի կին տնտեսագետներ
Գանդելինո
Գանդելինո  (իտալ․՝ Gandellino) կոմունա Իտալիայում, Լոմբարդիա մարզի Բերգամոյի գավառում ։
Բնակչությունը կազմում է 1060 մարդ (2008 թվականի տվյալներով)։ Բնակչության խտությունը 44 մարդ/կմ²։ Տարածքը՝ 68 կմ²։ Փոստային ինդեքս՝ 24020։ Հեռախոսային կոդ՝ 0346։
Բնակավայրի հովանավորն է համարվում Սան Մարտինոն։